Siswono Yudo Husodo

Siswono Yudo Husodo (lahèr 4 Juli 1943) panèka pangusaha bân politikus Indonèsia ḍâri Kebumen sè lahèr è Kalimantan Tèmor. 

 Kaoḍi'ân Awwâl 
Siswono èlahèrraghi è Long Iram, Kabhupatèn Kutai Bârâ' è tangghâl 4 Juli 1943, è jhâman penjajahan Jeppang è Indonèsia. Salèrana panèka katoronan Jhâbâ.Guitarra, Pratama (7 October 2013). Vebri, Havid (ed.). "Jadi pengusaha gara-gara diskors kampus". Kontan.co.id. Èaksès tangghâl 20-01-2026Ananta, Aris; Arifin, Evi Nurvidya; Suryadinata, Leo (2005). Emerging Democracy in Indonesia (dâlem bhâsa Inggris). Institute of Southeast Asian Studies. kaca 72. ISBN 9789812303226. Ana' katello' ḍâri sapolo satarètanan, eppa'na Soewondo panèka  dokter sè ngaollè tugas è Kalimantan. Mènangka ana', salèrana noro'è obâna tugas eppa'na, ngallè ka Tenggarong bân Palu, sè salèrana asakola TK è ka'dissa'. È taon 1949, kalowarghâna ngallè ka Kendal sè salèrana asakola SD è ka'dissa'. È taon 1958, salèrana ngallè ka Jakarta ghâbây nerrossaghi sakola SMP-SMA, bân è taon 1961 salèrana adaftar  è Institut Tèknologi Bandung (ITB)."Siswono Yudo Husodo: Politisi dengan Pesona Kearifan". Parlementaria. Vol. 102. 2013. kaca 45–52.

Bâkto akuliyah è ITB, Siswono panèka bâgiyân ḍâri Gerraghân Mahasiswa Nasional Indonèsia (GMNI) bân Bhârisân Soekarno, panèka organisasi sè nyokong Soekarno, sè èkecam è jhâman pamarènta'anna Soeharto. Polana ghânèka, salèrana ollè diskors ḍâri studina empa' taon abiddhâ. Ḍâlem bâkto ka'dinto, Salèrana ajhâlân è bidang pardhâghângan hasèl bhumè, panèka ajhuwâl bhâbâng potè ḍâri Jhâbâ Tèmor ka Jakarta bân Palèmbang. Salèrana è berri' èdhi ghâbây abâli ka studina è taon 1968.

 Karir 
Saellana lulus, Siswono maddhek perusahaan konstruksi PT Bangun Tjipta Sarana asareng ca-kancana sè ḍâri ITB è taon 1969. Perusahaan kasebbhut ontong ḍâri booming konstruksi bâkto periode pamarènta'anna Soeharto, bân èberri' kontrak ghâbây maddhek pasarèyanna Soekarno bân Hatta. Siswono akhèrra narèma tabârân dhâddhi Menteri Perumahan Ra'yat è bâbâna kabinèt Soeharto è taon 1988, bân salèrana èyangka: polè dhâddhi Menteri Transmigrasi bân Tenaga Karjâ è taon 1993.

Nyosolè toronna Soeharto, Siswono dhâddhi Katua Umum Kompolan Karukunan Tani Indonèsia (HKTI), bân dhâddhi bekkèl  "Kalompo' Pangusaha" è Majelis Parmusyawaratan Ra'yat antarana taon 1999 bân 2004.Suryadinata, Leo (2002). Elections and Politics in Indonesia (dâlem bhâsa Inggris). Institute of Southeast Asian Studies. kaca 249. ISBN 9789812301215. Salèrana èyangghep mènangka calon bekkèl Prèsidèn dâlem pèlèyan 1999, tapè ghun mennang sowara sè palèng sakoni' ḍâri lèma calon (31 dâri 613) bân è patoron è poteran partama bitongan sowara. Bâkto ghânèka, salèrana panèka angghuta Golkar.Suryadinata, Leo (2002). Elections and Politics in Indonesia (dâlem bhâsa Inggris). Institute of Southeast Asian Studies. kaca 193-194.. ISBN 9789812301215.

Ghâbây pèlèyan umum Prèsidèn 2004, Siswono dhâddhi calon bekkèl dâri Amien Rais. Ennem partai politik nyokong salèrana, tapè salèrana ta' suksès è poterran partama saellana ghun ollè  14,66 persèn sowara bânnya'na, bâḍâ è daftar nomer empa'.Ananta, Aris; Arifin, Evi Nurvidya; Suryadinata, Leo (2005). Emerging Democracy in Indonesia (dâlem bhâsa Inggris). Institute of Southeast Asian Studies. kaca 82-83. ISBN 9789812303226."Pasangan Amien-Siswono Didukung Enam Parpol". Liputan6.com. 28 May 2004. Èaksès tangghâl 20-01-2026

 Sombher-sombher